**Atbildes uz jautājumiem par 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā”
4.2.1.8. pasākumu “Augstskolu studiju vides modernizācija” otro un trešo kārtu**

**Izmantotie saīsinājumi:**

[**MK noteikumi Nr. 19**](https://likumi.lv/ta/id/357872-eiropas-savienibas-kohezijas-politikas-programmas-2021-2027-gadam-4-2-1-specifiska-atbalsta-merka-uzlabot-vienlidzigu)– Ministru kabineta 2025. gada 7. janvāra noteikumu Nr. 19 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.8. pasākuma “Augstskolu studiju vides modernizācija” pirmās, otrās un trešās projektu iesniegumu atlases kārtas īstenošanas noteikumi”

SAMP 4.2.1.8. - Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.8. pasākums “Augstskolu studiju vides modernizācija” (2. un 3. kārta)

**STEAM** - Science, Technology, Engineering, Arts and Mathematics – zinātne, tehnoloģijas, inženierzinātnes, mākslas, matemātika, tai skaitā radošo industriju un medicīnas studiju programmas

**CFLA** – Centrālā finanšu un līgumu aģentūra

**HP** - horizontālais princips

**VINPI** – HP “Vienlīdzība, iekļaušana, nediskriminācija un pamattiesību ievērošana”

**5.2.1.1.i. investīcija** - Latvijas Atveseļošanas un noturības mehānisma investīcija 5.2.1.1.i “Pētniecības, attīstības un konsolidācijas granti”

**ERAF** - [Eiropas Reģionālās attīstības fonds](https://www.europarl.europa.eu/factsheets/lv/sheet/95/eiropas-regionalas-attistibas-fonds-eraf-)

Saturs

[1. Vispārīgi jautājumi 2](#_Toc193460803)

[2. Darbību un izmaksu attiecināmība 3](#_Toc193460804)

[3. Projekta iesnieguma aizpildīšana un pielikumi 8](#_Toc193460805)

|  |  |  |
| --- | --- | --- |
| **Nr. p. k.** | **Jautājumi** | **Atbildes** |
| Vispārīgi jautājumi |
| 1.1. | Vai CFLA plāno rīkot informatīvo semināru par SAMP 4.2.1.8. projekta pieteikumu aizpildīšanu? | Šobrīd seminārs netiek plānots, jo nav saņemts pietiekami daudz jautājumu no projektu iesniedzējiem. Tiek plānotas individuālas konsultācijas, ir iespēja arī sarunāt konsultāciju video formātā vai klātienes tikšanos. Vienlaikus aicinām sagatavot un iesūtīt neskaidros jautājumus e-pastā Infrastruktūras projektu atlases nodaļas vecākajai ekspertei Elīnai Līcei ([elina.lice@cfla.gov.lv](file:///C%3A%5CUsers%5Ccf-upene%5CDownloads%5Celina.lice%40cfla.gov.lv)). |
| 1.2. | Vai infrastruktūras attīstības plāns tiek balstīts uz vienu studiju programmu? Ja ir vēlme projekta iesniegumā ietvert vairākas studiju programmas, attiecīgi jāiesniedz vairāki infrastruktūras attīstības plāni? | Augstākās izglītības iestādes attīstības plānā jāiekļauj visas tās STEAM studiju programmas, kurās plānojat investēt. |
| 1.3. | Vai infrastruktūras attīstības plāns iesniedzējam ir jāplāno bez elastības finansējuma? Vai arī plāns var tikt sagatavots par visu pieejamo summu, tai skaitā MK noteikumos Nr. 19 minēto elastības finansējumu, kas iespējams būs pieejams tikai pēc vidusposma izvērtējuma?Ir satraukums, vai pēc šī vidusposma izvērtējuma nebūs jāveic atkārtots infrastruktūru attīstības plāna saskaņojums – par pieejamo elastības finansējumu? | SAMP 4.2.1.8. projektu iesniedzēji infrastruktūras attīstības plānos paredz finansējumu atbilstoši pieejamajam finansējumam, kas minēts MK noteikumu Nr. 19 35. un 52. punktā. Elastības finansējums šobrīd nav pieejams.Vienlaikus infrastruktūru attīstības plānā iespējams norādīt arī papildus izmaksas, kas ir ārpus šobrīd projektā pieejamā finansējuma. |
| Darbību un izmaksu attiecināmība |
| 2.1. | Augstākās izglītības iestādē iznākuma rādītājs - jaunu vai modernizētu izglītības iestāžu klašu telpu ietilpība ir norādīts X studējošie. Kā to pareizi saprast, vai vienā telpā vai pa vairākām telpām kopā? | Iznākuma rādītājs – jaunu vai modernizētu izglītības iestāžu klašu telpu ietilpība – paredz ieskaitīt rādītājā to STEAM studējošo skaitu, kuriem paredzētas modernizētās telpas. |
| 2.2. | Vai pie iznākuma rādītājiem drīkst pieskaitīt arī citu studiju programmu studentus, kuri arī izmantos šīs modernizētās telpas/ -u, vai arī tikai šīs vienas konkrētās studiju programmas studentus (par kuru studiju programmu tiek runāts infrastruktūras attīstības plānā)? | Modernizētā infrastruktūra, atbilstoši pasākuma mērķim paredzēta STEAM studējošajiem, pārējie studējošie nav šī pasākuma mērķa grupa. |
| 2.3. | Kā tiek attiecināti iznākuma un rezultāta rādītāji atbilstoši finansējumam, t.i., kādi rādītāji jāsasniedz par summu, kas piešķirta līdz 2026. gadam un kādi par summu, kas būs pieejama pēc 2026. gada?  | Šobrīd pieejamais finansējums ir norādīts MK noteikumu Nr. 19 35. punktā. Visi MK noteikumos Nr. 19 paredzētie rādītāji finansējuma saņēmējam ir jāsasniedz šī pieejamā finansējuma ietvaros. Elastības finansējums, kas minēts MK noteikumos Nr. 19, nav garantēts projektiem. Šis finansējums var tikt piešķirts pēc Eiropas Komisijas lēmuma par vidusposma pārskatu, kas tiek veikts, lai novērtētu programmas ieviešanas progresu. |
| 2.4. | Vai projekta vadības izmaksu ierobežojums projektiem ar tiešajām attiecināmajām izmaksām virs 5 000 000 *euro* atbilstoši MK noteikumu Nr. 19 41.2.1. apakšpunktā minētajam, t.i, līdz 84 787 *euro* kalendāra gadā, paredzēts tikai ERAF daļai? | Atbilstoši MK  noteikumu Nr. 19 41.2.1. apakšpunktam projekta vadības izmaksas ir plānotas saskaņā ar Nr. [1.2. vadlīnijām attiecināmo izmaksu noteikšanai Eiropas Savienības Kohēzijas politikas programmas 2021.-2027. gada plānošanas periodam](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda), paredzot MK noteikumu Nr. 19 noteikto ierobežojumu ERAF daļai atbilstoši vadlīnijās norādītajai informācijai. |
| 2.5. | Kā noteikt, vai SAMP 4.2.1.8. projekta iesniegumā ir attiecināmi HP “Klimatdrošināšana”, “Energoefektivitāte pirmajā vietā”, "Nenodarīt būtisku kaitējumu"? | Šobrīd no atbildīgās iestādes nav izstrādātas vadlīnijas ar konkrētiem piemēriem, kuras varētu uzrādīt par HP “Klimatdrošināšanas”, “Energoefektivitāte pirmajā vietā”, "Nenodarīt būtisku kaitējumu" piemērošanu SAMP 4.2.1.8 ietvaros. Vienlaikus norādām šādu HP principu darbību piemērus, ja projekta ietvaros ir plānota aprīkojuma iegāde: * **“Nenodarīt būtisku kaitējumu”:**
* zaļais publiskais iepirkums – preču, pakalpojumu vai būvdarbu iepirkums tiks veikts, ievērojot zaļā publiskā iepirkuma prasības saskaņā ar Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība” 1. pielikumu visos gadījumos, kur tas attiecināms un iespējams;
* elektrisko un elektronisko iekārtu u.c. atkritumu apsaimniekošana - projekta ietvaros radītie elektrisko un elektronisko iekārtu atkritumi un citi atkritumi tiks apsaimniekoti atbilstoši normatīvo aktu prasībām - tiks nodrošināta to savākšana, atkalizmantošana, sagatavošana pārstrādei un reģenerācijai, pārstrāde vai reģenerācija sadarbībā ar attiecīgu piesārņojošās darbības atļaujas saņēmušu komersantu. Šīs darbības ir/tiks iekļautas būvdarbu veicēju un pakalpojumu sniedzēju līgumos;
* atkritumu apsaimniekošana - tiek nodrošināta Ministru kabineta 2021. gada 26. oktobra noteikumu Nr. 712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi” 6. punkta prasību ievērošana, un vismaz 70 procenti (pēc masas) no nebīstamiem būvgružiem un ēku nojaukšanas atkritumiem, kas būvlaukumā radušies būvniecības laikā (izņemot dabiskos materiālus), tiks sagatavoti atkalizmantošanai, pārstrādei un citu materiālu reģenerācijai (tostarp aizbēršanas darbībām, kurās atkritumus izmanto citu materiālu aizstāšanai).
* **“Klimatdrošināšana”:**
* projekta iesniegumā ir izvērtēta iespēja projektā iekļaut darbības, kas paredz siltumnīcefekta gāzu emisiju samazināšanu vai CO2 piesaistes palielināšanu, kā arī pielāgošanos klimata pārmaiņām;
* klimata risku izvērtējums - ir veikts projektā paredzēto infrastruktūras darbību risku izvērtējums par vismaz šādiem klimata pārmaiņu radītajiem riskiem - infrastruktūras pārkaršana un materiālu nolietojums karstuma dēļ, elektropārvades bojājumi vēja brāzmu ietekmē, infrastruktūras pamatu vai grunts bojājumi ūdenslīmeņa izmaiņu dēļ un uzplūdu radītie bojājumi. Šiem riskiem paredzēti arī to novēršanas vai mazināšanas pasākumi, plašāka informācija norādīta projekta iesnieguma aizpildīšanas metodikas sadaļā “Projekta risku izvērtējums”;
* projektu īstenošanā iespēju robežās tiks paredzēti atbilstoši telpu dzesēšanas un ventilācijas risinājumi, lai nodrošinātu komforta temperatūru arī karstuma viļņu laikā.
* **“Energoefektivitāte pirmajā vietā”:**
* izmaksefektīvu, tehniski, ekonomiski un videi nekaitīgu alternatīvu ieviešana - līdzšinējie pasākumi tiks kopumā vai daļēji aizstāti ar izmaksefektīviem, tehniski, ekonomiski un videi nekaitīgiem alternatīviem pasākumiem, kas vienlīdz efektīvi nodrošina attiecīgo mērķu sasniegšanu;
* enerģijas ietaupījums - darbības, kas paredz enerģijas ietaupījumu.
 |
| 2.6. | Ja plānotajā projektā ir paredzēts pārbūvēt auditoriju un trepes vienā no ēkām, vai šajā gadījumā arī jāsniedz informācija par būves enerģijas patēriņu (megavatstundās) atbilstoši MK noteikumu Nr. 19 83. punktam? | Jā, atbilstoši MK noteikumu Nr. 19 83. punktam, ja ēkā ir paredzēti būvniecības darbi, ir jāsniedz informācija par būves enerģijas patēriņu. |
| 2.7. | Ir neskaidrības saistībā ar VINPI rādītāju un specifisko darbību piemērošanu SAMP 4.2.1.8. plānotajā projektā. MK noteikumu Nr. 19 80. punktā ir noteikta prasība uzkrāt datus par vismaz vienu VINPI rādītāju, vienlaikus saskaņā ar SAMP 4.2.1.8. atlases nolikuma 1. pielikumu “Projekta iesnieguma vērtēšanas kritēriji un to piemērošanas metodika” projekta iesniedzēju lūdz iekļaut projektā vismaz 3 specifiskās darbības. Specifiskās darbības ir saistītas ar VINPI rādītājiemJa projekta iesniedzējs izvēlas uzkrāt datus par 1 VINPI rādītāju - konsultatīva rakstura pasākumu skaits par būvētās vides, IT risinājumu, IT tehnoloģiju piekļūstamību personām ar dažādiem funkcionāliem traucējumiem (VINPI\_18), šai atbilstošā specifiskā darbība būtu vides piekļūstamības ekspertu konsultācijas. Būtībā citas 2 specifiskās darbības, kas būtu attiecināmas uz VINPI\_18 rādītāju nav.Vai projekta iesniedzējs var izvēlēties arī citas specifiskās darbības, kas nav attiecināmas uz VINPI\_18, piemēram, tiks izstrādāti digitāli pakalpojumi vai programmas, kur ir veikta informācijas pielāgošana specifisko lietotāju grupām (personām ar redzes, dzirdes un garīga rakstura traucējumiem), plānojot būves dizainu, tiks ņemts vērā daudzveidības un iekļaušanas princips un izvēlēties neuzkrāt datus par šīm specifiskajām darbībām atbilstošiem rādītājiem (VINPI\_09, VINPI\_12), vai ja izvēlas pie VINPI\_18 nesaistītās specifiskās darbības, ir jāuzkrāj dati arī par atbilstošo rādītāju? | Vēršam uzmanību, ka saskaņā ar HP vadlīnijām projekta iesniedzējam ir jāparedz vismaz 1 HP rādītājs un 3 specifiskās darbības. Tas nozīmē, ka projekta iesniedzējam ir jāizvēlas vismaz viens HP rādītājs un tam atbilstoša specifiska darbība, kas veicina šī rādītāja sasniegšanu. Savukārt, lai izpildītu kritērija minimālās prasības, projekta iesniedzējam ir jāizvēlas vēl vismaz divas specifiskās darbības, kurām var nepiesaistīt HP rādītājus, ja projekta iesniedzējs to neizvēlas. Šīm specifiskajām darbībām nav jābūt piesaistītām jau izvēlētajam HP rādītajam. |
| 2.8. | Augstākās izglītības iestāde plāno no saviem līdzekļiem būvēt jaunu ēku zobārstniecībai, kurā ir plānots, ka tiks izvietots aprīkojums, iegādāts no SAMP 4.2.1.8. finansējuma. Šajā saistībā ir svarīgi, kā tiek interpretēts MK noteikumu Nr. 19 35. punkts un tas ir - vai augstākā izglītības iestāde var plānot, ka daļu finansējuma iztērēs līdz 2029. gadam, jo ēka nebūs gatava 2026. gadā un daļu iekārtu nav plānots uzstādīt šobrīd esošajās ēkās? | Jā, finansējuma izlietojumu var plānot projekta īstenošanai līdz 2029. gada 30. jūnijam, attiecīgi šīs aktivitātes norādot projekta Īstenošanas grafikā |
| 2.9. | Vai projekta attiecināmās izmaksās var iekļaut vispārīgās HP VINPI darbības “Viegli lasīt” izmaksas? | Šādas izmaksas atbilstoši MK noteikumu Nr. 19 40.8 apakšpunktam ir atbalstāmas un lūdzam tās plānot projekta iesnieguma sadaļā “Budžeta kopsavilkums” 13.1. apakšpozīcijā. |
| 2.10. | Projektu ir paredzēts īstenot vairākās projekta īstenošanas vietās, tostarp arī X vietā. Šobrīd notiek nomas līguma parakstīšanas process, kuru var neizdoties pabeigt līdz projekta iesnieguma iesniegšanas datumam. Kā rīkoties šajā gadījumā? | Atbilstoši MK noteikumu Nr. 19 46. punktam otrās projektu iesniegumu atlases kārtas ietvaros ieguldījumus var veikt infrastruktūrā, ja tā ir projekta iesniedzēja īpašumā vai tā ir valsts vai atvasinātas publiskas personas manta, kas ir projekta iesniedzēja valdījumā vai lietojumā uz termiņu, kas nav īsāks par pieciem gadiem pēc noslēguma maksājuma veikšanas. Īpašuma, valdījuma vai lietošanas tiesības ir nostiprinātas Valsts vienotajā datorizētajā zemesgrāmatā. Gadījumā, ja līdz projekta iesnieguma iesniegšanas brīdim nav iespējams nodrošināt atbilstību šim MK noteikumu Nr. 19 punktam, projekta iesnieguma sadaļā “Projekta īstenošanas vieta” pie projekta īstenošanas vietas apraksta lūdzam norādīt informāciju, ka nomas līgums tiks noslēgts līdz vienošanās par projekta īstenošanu noslēgšanai, kā arī apliecināt, ka īpašuma lietojuma tiesības tiks nostiprinātas Valsts vienotajā datorizētajā zemesgrāmatā līdz noslēguma maksājuma veikšanai. Ja iespējams, lūdzam arī pievienot kādu dokumentāciju projekta iesnieguma sadaļā “Pielikumi”, “Dokumenti”, kas apliecina uzsākto nomas līguma slēgšanas procesu. |
| 2.11. | Plānotajā projektā X vietā paredzēts veikt studiju auditorijas pārveidi par grupu darba auditoriju (t.sk. paredzot multimediju aprīkojuma iegādi, aktīvās mācīšanās telpas izveidi, izveidotu vēdināšanu ar rekuperāciju sistēmu un telpu aprīkotu ar akustiku uzlabojošiem paneļiem). Vienlaikus ir paredzēts izpildīt rādītāju “VINPI\_12 Objektu, kuros ir nodrošināta vides un informācijas piekļūstamība, skaits” un īstenot HP specifisko darbību “Vides piekļūstamības ekspertu konsultācijas”.* Vai pozitīvs eksperta vērtējums ir jāiegūst tikai par konkrētajām investīciju telpām jeb tiks vērtēta visa ēka kopumā (līdz uzlabotajai telpai arī ir jānokļūst)? Projekta ietvaros netiks uzlabota visa ēka, bet tikai pārveidota konkrētā telpa. Iepriekšējā komunikācijā ar CFLA saistībā ar citu projekta aktivitāti, jautājot, vai var paredzēt tādu pašu VINPI izpildi telpu pilnveidošanai, kurām varēs piekļūt pateicoties pandusam, kas savienos ar blakus spārnu, bet tiks finansēts no citiem avotiem, tika teikts, ka tāda darbība nebūs atbilstoša, jo panduss konkrētajā projektā nav paredzēts. Izriet, ka būtu jāvērtē tikai tas, kas tiek finansēts par konkrētā projekta līdzekļiem, lūdzam skaidrot lietderību ekspertīzei par konkrētām telpām, ja līdz tai nav nodrošināta vides piekļūstamība?
* Kas notiks, ja universitāte nespēs atļauties ieviest visus eksperta slēdzienā norādītos ieteikumus, vai arī, ja tie nebūs lietderīgi? Vai pret finansējuma saņēmēju netiks uzsākta pārkāpuma procedūra (piemēram, augstskolai nav finanšu līdzekļu visu ieteikumu ieviešanai)?
 | **Par HP rādītāju “VINPI\_12**   Objektu, kuros ir nodrošināta vides un informācijas piekļūstamība, skaits”  - šo rādītāju var attiecināt uz telpu, kurā notiks studiju auditorijas pārveide par grupu darba auditoriju, jo bez pandusa (kurš tiks izbūvēts cita projekta ietvaros) ir iespējams veikt virkni vides un informācijas piekļūstamības risinājumu – kontrastējošs telpas krāsojums, kontrastējoši  uzraksti, ieeja telpā bez sliekšņiem, atbilstošs durvju platums, telpas numura un nosaukuma plāksne ar Braila rakstu, akustiskā cilpa u.c., tādējādi izpildot šo rādītāju. **Par HP VINPI rādītāja uzkrāšanu** - sasniegtie rādītāji ir jāuzrāda KPVIS maksājuma pieprasījumā sadaļā “11.1. Projektā sasniedzamie rādītāji atbilstoši normatīvajos aktos par attiecīgā Eiropas Savienības fonda SAM īstenošanu norādītajiem kritērijiem par horizontālo principu Vienlīdzība iekļaušana nediskriminācija un pamattiesību ievērošana”. Ziņošanas regularitāte – vienu reizi projekta īstenošanas noslēgumā (par faktiski pabeigtajām darbībām) (lūdzu skatīt Labklājības ministrijas HP VINPI vadlīniju 4.pielikumu ([https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027](https://eur04.safelinks.protection.outlook.com/?url=https%3A%2F%2Fwww.lm.gov.lv%2Flv%2Fvadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027&data=05%7C02%7Cmadara.upeniece%40cfla.gov.lv%7Caac5c09fdddd47d9e0f208dd9213b66c%7Cc2d02fb61e644741866ff8f5689ca39a%7C0%7C0%7C638827335556871355%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=slX0CTXVZHrYdNGgiR%2FVScSPjofNOXXRhaReAj81dtw%3D&reserved=0) )**Attiecībā uz vides piekļūstamības eksperta konsultāciju** – eksperts sniegs konsultāciju un atzinumu par konkrēto telpu, vienlaikus izvērtējot piekļūstamību šai telpai ēkā kopumā. Šeit ir svarīgi, ka būs nodrošināts panduss, lai arī tas tiks izbūvēts no cita projekta, lai nodrošinātu fizisku piekļuvi jaunajai telpai. **Attiecībā uz vides piekļūstamības eksperta ieteikumiem**, kurus nevarēs izpildīt esošā finansējuma ietvaros – eksperts visdrīzāk sniegs ieteikumus pēc to būtiskuma pakāpes – piemēram, ja konkrētajā projektā tiks konstatēta neatbilstība normatīvajiem aktiem, tiks lūgts tos novērst (piemēram, neatbilstošs durvju platums). Šajā gadījumā CFLA var piemērot sankcijas par neatbilstību, ja tā netiks novērsta. Savukārt par citiem nebūtiskiem uzlabojumiem eksperts lūgs Jūsu viedokli par iespējām tos īstenot. Lai izvairītos no neatbilstībām, aicinām izmantot konsultācijas jau darbu plānošanas stadijā.  |
| Projekta iesnieguma aizpildīšana un pielikumi |
| 3.1. | Lūdzu skaidrot, vai SAMP 4.2.1.8. nolikuma 5. pielikuma “Izmaksu un ieguvumu analīze” veidlapas izklājlapā “1.1.C.” jāsniedz informācija tikai par projekta iesniedzēja finansējumu 5.2.1.1.i investīcijā, vai arī tā jānorāda kopā ar sadarbības partnera finansējumu? | Jā, “1.1.C.” izklājlapā par 5.2.1.1.i. izmaksām, lūdzam norādīt visas 5.2.1.1.i projekta izmaksas. |
| 3.2. | Attiecībā uz izmaksu un ieguvumu veidlapas aizpildīšanu, ja 5.2.1.1.i. investīcijas ieviešana sākās 2024. gadā, vai 2024. gada izmaksas ir jāpieskaita SAMP 4.2.1.8. 2025. gada summām? | 5.2.1.1.i investīcijas izmaksas varat norādīt gan sākot ar 2024. gadu, gan arī visas 2025. gadā.Tehniski SAMP 4.2.1.8. 5. pielikumā “Izmaksu un izmaksu analīze” izklājlapā “Dati par projektu” ir iespējams norādīt, ka projekts ir uzsākts 2024. gadā un tādā gadījumā dzīves ciklā ietilps arī 2024. gads. |
| 3.3. | Augstākā izglītības iestāde un sadarbības partneris projekta vadības izmaksas plāno segt no saviem līdzekļiem. Vai varu iekļaut projektā darbību, kurai tiek piesaistīts budžets ar nulles vērtību?  | Šādu darbību nav nepieciešams iekļaut kā atsevišķu projekta darbību. Projekta iesnieguma sadaļā “Projekta īstenošana un vadība” (Projekta administrēšanas kapacitāte), kur norādīsiet, kādi darbinieki būs iesaistīti projekta īstenošanā, pie jautājuma: Vai projektā paredzētas atlīdzības izmaksas projekta īstenošanas personālam?, nepieciešams norādīt atbildi nē, līdz ar to no šīs sadaļas būs saprotams, kāda būs projektā īstenošanā iesaistītā komanda, kā arī tas, ka projektā nav paredzēts segt projekta vadības izmaksas no projekta attiecināmajām izmaksām. |